text: ইসলামি বর্ষপঞ্জি বা মুসলিম বর্ষপঞ্জি ( at-taqwīm al-hijrī; হিজরি বর্ষপঞ্জি হিসাবেও পরিচিত) একটি চন্দ্রনির্ভর বর্ষপঞ্জি। বিভিন্ন  মুসলিম দেশ এই বর্ষপঞ্জি অনুসরণ করে, আর পৃথিবীব্যাপী মুসলমানগণ অনুসরণ করেন ইসলামের পবিত্র দিনসমূহ উদযাপনের জন্য।
  
  ইতিহাস 
  ইসলাম ধর্মের শেষ বাণীবাহক মুহাম্মাদ মক্কার ক্বুরায়েশদের দ্বারা নির্যাতিত  হয়ে ৬২২ খ্রিস্টাব্দে মক্কা থেকে মদিনা চলে যান। তার এই জন্মভূমি ত্যাগ করার ঘটনাকে ইসলামে 'হিজরত' হিসেবে আখ্যা দেয়া হয়। নবি মুহাম্মাদ মক্কা থেকে মদিনায় হিজরতের ঘটনাকে চিরস্মরণীয় করে রাখার উদ্দেশ্যেই হিজরি সাল গণনার সূচনা। ইসলামের দ্বিতীয় খলিফা ওমরের শাসনামলে ১৭ই হিজরি অর্থাৎ মুহাম্মাদের মৃত্যুর সাত বছর পর চন্দ্র মাসের হিসাবে এই পঞ্জিকা প্রবর্তন করা হয়। হিজরতের এই ঐতিহাসিক তাৎপর্যের ফলেই ওমরের শাসনামলে যখন মুসলমানদের জন্য পৃথক ও স্বতন্ত্র পঞ্জিকা প্রণয়নের কথা উঠে আসে তখন তারা সর্বসম্মতভবে হিজরত থেকেই এই পঞ্জিকার গণনা শুরু করেন। যার ফলে চন্দ্রমাসের এই পঞ্জিকাকে বলা হয় ‘হিজরি সন’।
  
  বিবরণ 
  প্রতিদিন সূর্যাস্তের মাধ্যমে দিন গণনার শুরু হয়। তবে মাস গণনার ক্ষেত্রে নির্দিষ্ট ভূখন্ডে খালি চোখে অথবা খালি চোখানুগ যন্ত্রপাতির (যেমন: দূরবীন, সাধারণ দূরবীক্ষণ যন্ত্র) সহায়তায় চাঁদ দেখার উপর নির্ভর করে। মাসগুলো চাঁদ দেখার উপর নির্ভর করে ২৯ অথবা ৩০ দিনের হয়। যেমাসে ২৯ দিন শেষ হলে নতুন মাসের চাঁদ দেখা যায় না, সে মাসে ৩০ দিন পূর্ণ করে মাস শেষ করা হয়।
  
  মাসের নাম 
  ইসলামি বর্ষপঞ্জির মাসসমূহ নিম্নরূপ:
  
  আরো দেখুন 
   হিজরত
   আরবীকরণ
  
  তথ্যসূত্র
  
  বহিঃসংযোগ 
  
  বিষয়শ্রেণী:বর্ষপঞ্জি
  বিষয়শ্রেণী:ইসলামী পঞ্জিকা
title: ইসলামি বর্ষপঞ্জি